

R E P U B L I K A H R V A T S K A

DUBROVAČKO-NERETVANSKA ŽUPANIJA

GRAD DUBROVNIK

Gradonačelnik

KLASA: 301-01/25-02/01

URBROJ: 2117-1-01-25-4

Dubrovnik, 20. siječnja 2025.

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 48. Statuta Grada Dubrovnika („Službeni glasnik Grada Dubrovnika“, broj 2/21) i Pravilnika za provedbu mjere poticanja korištenja obnovljivih izvora energije u obiteljskim kućama na području Grada Dubrovnika kroz sufinanciranje troškova izrade projektne dokumentacije, te nabave, instaliranja i ugradnje opreme za fotonaponske sunčeve (FN) module za proizvodnju električne energije („Službeni glasnik Grada Dubrovnika“ broj 3 od 9.03.2023. i broj 9 od 20.05.2023.), gradonačelnik raspisuje

**Javni poziv**

**za sufinanciranje troškova nabave, instaliranja i ugradnje opreme fotonaponskih sunčevih (FN) modula do 10 kW na obiteljskim kućama za 2025. godinu**

1. **Predmet Javnog poziva**

Grad Dubrovnik (u daljnjem tekstu: Grad) objavljuje Javni poziv za poticanje obnovljivih izvora energije u obiteljskim kućama (u daljnjem tekstu: Poziv). Predmet Poziva je dodjela bespovratnih sredstava Grada za neposredno sufinanciranje projekata korištenja obnovljivih izvora energije za vlastitu potrošnju (u daljnjem tekstu: Projekt), odnosno sufinanciranje troškova nabave, instaliranja i ugradnje opreme fotonaponskih sunčevih (FN) modula do 10 kW u obiteljskim kućama na području Grada. Fotonaponski sunčevi (FN) moduli mogu se osim na obiteljsku kuću, ugraditi i na pomoćni objekt, garažu, terasu, odnosno vrt ili dvorište, a koji se nalaze na istoj katastarskoj čestici na kojoj se nalazi i obiteljska kuća za koju se traži sufinanciranje bespovratnim sredstvima i koji posjeduju važeći dokaz zakonitosti (legalnosti) kao i obiteljska kuća sukladno Zakonu o gradnji („Narodne novine“, broj: 153/13, 20/17, 39/19 i 125/19). Postojeća obiteljska kuća smislu ovog Poziva je zgrada:

1. koja je zakonita:

* izgrađena temeljem građevinske dozvole ili drugog odgovarajućeg akta sukladno Zakonu o gradnji („Narodne novine“, broj: 153/13, 20/17, 39/19 i 125/19) i svaka druga građevina koja je navedenim ili posebnim zakonom s njom izjednačena (ukoliko se radi o upravnom aktu, isti mora biti izvršan, tj. mora imati klauzulu izvršnosti ili pravomoćnosti),
* koja nije dograđivana ili mijenjana u odnosu na akt koji dokazuje njenu zakonitost,
* ima građevinsku brutto površinu manju ili jednaku 400 m2.

2. u kojoj je više od 50% brutto građevinske površine namijenjeno za stanovanje i

3. koja ima najviše četiri stambene jedinice.

1. **Korisnici sredstava**

Pravo na korištenje bespovratnih novčanih sredstava Grada za potrebe sufinanciranja troškova nabave, instaliranja i ugradnje opreme fotonaponskih sunčevih (FN) modula, mogu ostvariti fizičke osobe ako zadovoljavaju sljedeće uvjete:

1. Punoljetni vlasnici ili suvlasnici (uz suglasnost svih suvlasnika) obiteljske kuće na kojoj se projekt provodi (navedeni u zemljišnoknjižnom izvatku);
2. Imaju prebivalište na adresi objekta na kojem se projekt provodi prijavljeno najmanje godinu dana do dana objave ovog Poziva i koji ulažu vlastita sredstva u mjere za koje se isti raspisuje;
3. Dostave dokaz da je kuća postojeća u smislu Zakona o gradnji (NN br. 153/13, 20/17, 39/19 i 125/19), pod uvjetom da ista nije zaštićeno pojedinačno kulturno dobro i da se ne nalazi u zoni zaštite A;
4. Mjerno mjesto/priključak na energetski sustav glasi na ime podnositelja zahtjeva;
5. Ispune Prijavni obrazac za ostvarivanje prava na sufinanciranje troškova nabave, instaliranja i ugradnje opreme fotonaponskih sunčevih (FN) modula za vlastitu potrošnju, a koji se nalazi u privitku ovog Poziva (Prilog 1.);
6. Podnositelji prijava ne smiju imati dospjelih nepodmirenih i/ili nereguliranih dugovanja prema Gradu Dubrovniku;
7. Prihvate ostale uvjete sukladno Pozivu;
8. Sklope s Gradom Ugovor o sufinanciranju.
9. **Sredstva Grada**

Ukupno raspoloživa sredstva Grada u 2025. godini po ovom Pozivu iznose 400.000 EUR. Ista će se prijaviteljima isplaćivati za sufinanciranje opravdanih troškova nabave, instaliranja i ugradnje opreme fotonaponskih sunčevih (FN) modula koji nastanu nakon datuma objave ovog Poziva, a što se dokazuje datumom izdavanja računa i to 90% od nastalog troška, ali ne više od 4.650 EUR –a.

1. **Opravdani troškovi**

Opravdani troškovi po ovom Pozivu su plaćeni troškovi nabave, instalacije i ugradnje opreme fotonaponskih sunčevih (FN) modula sukladno glavnom projektu i to:

Fotonaponski paneli (moduli) stupnja korisnog djelovanja najmanje 17% i njihovi nosači, Pretvarači (inverteri), Akumulatori električne energije, Oprema fotonaponskog kruga (regulatori punjenja, priključni ormarići, zaštitne sklopke, kabeli, pribor za postavljanje, oprema za prikupljanje i prikazivanje podataka i dr.), Ostala oprema za pravilan rad sustava (opremanje obračunskog mjernog mjesta fotonaponske elektrane u mrežnom radu), Pripadajući građevinski radovi nužni za ugradnju prethodno navedene opreme (prodori, betoniranje postolja, itd.), Opremanje obračunskog mjernog mjesta za fotonaponske elektrane u mrežnom radu (račun HEP ODS-a) i Stručni nadzor, a koje je podnositelj prijave platio što dokazuje plaćenim računom s troškovnikom.

1. **Tražena dokumentacija**

1. Prijavni obrazac popunjen s općim podacima (Prilog 1).

2. Obostrana preslika osobne iskaznice, Elektronski zapis o prebivalištu (iz sustava e-

građani) ili Uvjerenje o prebivalištu iz kojeg je razvidno da podnositelj prijave ima

prebivalište na adresi obiteljske kuće u kojoj se sustav postavlja, prijavljeno najmanje

godinu dana do dana objave ovog Poziva.

3. Zadnji važeći dokaz zakonitosti (legalnosti) obiteljske kuće (ukoliko se radi o upravnom

aktu, isti mora biti izvršan/pravomoćan, tj. mora imati štambilj izvršnosti ili pravomoćnosti):

a) Akt za uporabu, ili

b) Akt za ozakonjenje (legalizaciju), ili

c) Akt ili dokument kojim se nezakonito izgrađena građevina izjednačava sa zakonito

izgrađenom zgradom, ili

d) Građevinska dozvola ili drugi odgovarajući akt sukladno Zakonu o gradnji („Narodne

novine“, broj: 153/13, 20/17, 39/19 i 125/19),

sve sukladno čl. 4., točki 3. Pravilnika („Službeni glasnik Grada Dubrovnika“, broj 3 od

9.03.2023. i broj 9 od 20. 05. 2023.).

4. Potpisana Izjava podnositelja prijave (Prilog 2).

5. Posebne uvjete zaštite kulturnog dobra i prethodno odobrenje za postavu fotonaponskih

sunčevih FN modula unutar zaštićenih Kulturno-povijesnih urbanističkih cjelina grada

Dubrovnika (zone zaštite B i C), izdane od strane Konzervatorskog odjela Dubrovnik, a

temeljem zahtjeva investitora/podnositelja prijave kojemu će biti priložena i odgovarajuća

projektna dokumentacija.

6. Potpisana Izjava podnositelja prijave o suglasnosti ostalih suvlasnika obiteljske kuće s

Izjavom podnositelja i ugradnjom planiranog sustava (Prilog 3).

7. Dokaz vlasništva ili suvlasništva, zemljišno-knjižni izvadak katastarske čestice kojim se

dokazuje da je podnositelj prijave njen knjižni vlasnik/suvlasnik (ne stariji od 6 mjeseci),

8. Uvjerenje/Potvrda nadležnog ureda za katastar o istovjetnosti katastarskih čestica, ako

se razlikuju brojevi čestica u dokazima ( zakonitosti obiteljske kuće i vlasništva ili

suvlasništva.)

9. Energetski certifikat, odnosno izvješće o energetskom pregledu obiteljske kuće (troškovi

provedbe energetskih pregleda, te izrade izvješća i energetskih certifikata ne sufinanciraju

se od strane Grada).

10. Projekt elektrotehničke strukovne odrednice, minimalne razine razrade glavnog projekta

izrađen sukladno Zakonu o gradnji („Narodne novine“, br: 153/13, 20/17,39/19 i 125/19 i

Pravilniku o obveznom sadržaju i opremanju projekata građevine („Narodne novine“,br.

64/14; „Narodne novine“, br.: 118/19 i 65/20), usklađen s normom HRNHD 60364-7-712.

11. Odobrenja, suglasnosti i posebni uvjeti građenja, ukoliko su potrebni.

12. Potvrda o nepostojanju dugovanja podnositelja prijave prema Gradu izdana od Upravnog

odjela nadležnog za proračun i financije Grada Dubrovnika (ne starija od mjesec dana od

dana objave Javnog poziva).

13. Računi s troškovnikom, jediničnim cijenama u izvorniku ili preslici.

14. Dokazi o plaćanju podnositelja prijave po računima iz prethodne točke (opće uplatnice ili

Izvodi iz transakcijskog računa ili potvrde banke o uplati ili potvrda o plaćanju ili drugi

odgovarajući dokaz) u izvorniku ili preslici.

15. IBAN korisnika (preslika kartice računa na kojoj je vidljiv IBAN ili Izvadak iz

transakcijskog računa iz kojeg je razvidan IBAN ili pisana potvrda banke o IBAN-u).

16. Obrazac zahtjeva za isplatom bespovratnih sredstava za sufinanciranje troškova nabave,

instalacije i ugradnje fotonaponskih sunčevih (FN) modula (Prilog 4.).

17. Fotografije objekta nakon provedbe projekta (fotografije sustava na mjestu gdje je

ugrađen (FN) modul).

18. Izjava izvođača radova o jamstvenim rokovima u izvorniku ili preslika ovjernog

jamstvenog lista za ugrađenu opremu.

19. Potpisana Izjava o davanju suglasnosti za prikupljanje i obradu podataka (Prilog 5.).

20. Energetska kartica ili potvrda o utrošenim kWh izdane od strane HEP-a ili nekog drugog

ovlaštenog opskrbljivača za 2024. godinu.

1. **Bodovanje**

Prijave koje sadrže potpunu dokumentaciju i predane su u roku, bodovati će se temeljem sljedećih kriterija:

* Godišnja potrošnja električne energije kućanstva (maksimalno 50 bodova), dokazuje se dostavom energetske kartice ili potvrde o utrošenim kWh izdane od strane HEP-a ili nekog drugog ovlaštenog opskrbljivča i to za prethodnu **2024**. godinu:
  + od 0 do 2.000 kWh/godišnje (10 bodova);
  + od 2.001 do 4.000 kWh/godišnje (30 bodova);
  + od 4.001 do 6.000 kWh/godišnje (40 bodova).
  + od 6.001 ili više kWh/godišnje (50 bodova)
* Broj korisnika/članova kućanstva (maksimalno 50 bodova), dokazuje se dostavom potvrde o prebivalištu ili osobnih iskaznica za podnositelja prijave i sve članove kućanstva (preslika):
  + 1 član kućanstva (10 bodova);
  + 2 člana kućanstva (20 bodova);
  + 3 člana kućanstva (30 bodova);
  + 4 člana kućanstva (40 bodova).
  + 5 ili više članova kućanstva (50 bodova).

Maksimalan broj bodova koji jedna prijava može ostvariti je **100 bodova**. U slučaju jednakog broja bodova i uz zadovoljenje svih uvjeta prijave na predmetni Poziv, prednost će imati prijave s ranijim datumom zaprimanja. Korištenje sredstava u proračunu Grada za ovu mjeru vrši se do iskorištenja prema rang listi po bodovima.

1. **Način podnošenja prijave**

Javni poziv bit će otvoren za podnošenje prijava od dana objave Poziva na službenim stranicama Grada Dubrovnika pa **zaključno do 10. listopada 2025. godine**, a isti će se objaviti i u jednom od tjednih tiskovina. Sva dokumentacija u zadanom roku dostavlja se poštom na adresu **Grad Dubrovnik, Pred dvorom 1, 20000 Dubrovnik** ili sedonosi osobno u zatvorenoj koverti u pisarnicu gradske uprave Gundulićeva poljana 6, Dubrovnik. Na koverti treba pisati: **Javni poziv za sufinanciranje troškova nabave, instaliranja i ugradnje opreme fotonaponskih sunčevih (FN) modula do 10 kW na obiteljskim kućama, NE OTVARAJ**. Dan i vrijeme zaprimanja potpune obvezne dokumentacije smatra se danom i vremenom zaprimanja Zahtjeva/Prijave.

1. **Obrada prijava**

Pregled i bodovanje pristiglih prijava provest će Povjerenstvo Grada za provedbu mjere poticanja korištenja obnovljivih izvora energije u kućanstvima u projektu sufinanciranja troškova nabave, instaliranja i ugradnje opreme fotonaponskih sunčevih (FN) modula do 10 kW u obiteljskim kućama na području Grada. Pristigle prijave koje su pravovremene, dopuštene i izjavljene od strane podnositelja na koje se Poziv odnosi i koje sadrže svu obveznu propisanu dokumentaciju, ocjenjuju se u skladu s propisanim uvjetima Poziva. Prijave koje nisu predmet Poziva, koje su podnesene od podnositelja prijave koji istim nisu određeni kao korisnici sredstava Grada, koje su podnesene na neki drugi način odnosno suprotno uvjetima i rokovima iz ovog Poziva i za koje ne postoje raspoloživa sredstva, Grad neće razmatrati. Povjerenstvo na osnovu Zapisnika o otvaranju i pregledu prijava donosi Odluku o odabiru korisnika sufinanciranja. Podnositelj prijave protiv Odluke o odabiru korisnika sufinanciranja ne može podnijeti prigovor. Prijavitelji će o rezultatima natječaja biti pismeno obaviješteni. Grad zadržava pravo provjere i uvida na terenu svih kriterija o kojima ovisi odobravanje bespovratnih sredstava, kao i eventualno traženje originalne dokumentacije na uvid.Grad Dubrovnik zadržava pravo bez obrazloženja zatvoriti, obustaviti ili poništti ovaj javni poziv i prije donošenja odluke o odabiru i dodjeli bespovratnih sredstava bez snošenja odgovornosti prema podnositeljima prijava.

1. **Isplata sredstava**

Temeljem Odluke Povjerenstva o odabiru korisnika sufinanciranja, a nakon što se nedvojbeno utvrdi da iste zadovoljavaju uvjete Poziva, gradonačelnik donosi Zaključak o odobrenju bespovratnih novčanih sredstva, nakon čega će se s odabranim korisnicima sredstava sklopiti ugovori o sufinanciranju, kojima će se između ostaloga utvrditi i iznos odobrnih bespovratnih sredstava Grada, uvjeti i način isplate sredstava, te ostala međusobna prava i obveze. Nakon potpisivanja Ugovora Grad će odobrena novčana sredstva korisnicima isplaćivati jednokratno i to u roku od 30 dana, sukladno Zahtjevu za isplatom bespovratnih sredstava (Prilog 4). Grad ne sudjeluje u ugovaranju poslovnih odnosa Prijavitelja i ostalih sudionika u provedbi projekta, te ne može sudjelovati/posredovati u njihovom rješavanju, niti snositi posljedice u sporovima i potraživanjima koji/koja u tim odnosima mogu nastati.

Grad zadržava pravo neisplaćivanja bespovratnih novčanih sredstava Prijavitelju ukoliko se ustanovi da su podaci navedeni na Zahtjevu za isplatu neispravni, da sustav (FN) nije ugrađen prema uputi proizvođača ili da je isti ugrađen na objekt koji nije bio naveden u prijavi na Poziv. Priajvitelji koji su putem ovog poziva ostvarili pravo i dobili nepovratna sredstva za nabavu, instalaciju i ugradnju opreme fotonaponskih sunčevih (FN) modula, dužni su slijedeće 3 godine od dana ugradnje, sustav zadržati u vlasništvu te isti redovno servisirati i održavati sukladno uputama proizvođača.

1. **Ostale informacije**

Ovaj poziv objavit će se u jednom od tjednih tiskovina kao i na službenoj web stranici Grada www.dubrovnik.hr . Dodatne informacije mogu se dobiti pozivom na telefon 020/333-268, kao i dostavljanjem upita elektroničkom poštom na adresu [**oie@dubrovnik.hr**](mailto:oie@dubrovnik.hr). Sve ostale obveze i uvjete koje prijavitelji moraju zadovoljiti po ovom Pozivu detaljnije su opisane u Pravilniku objavljenom u “Službenom glasniku Grada Dubrovnika“ broj 3 od 9.03.2023. i broj 9 od 20.05. 2023. Prije javljanja na Javni poziv i početka rada na nabavi i ugradnji fotonaponskih sunčevih (FN) modula unutar zona zaštite B i C, prijaviteljima se preporuča od Konzervatorskog odjela Dubrovnik zatražiti mišljenje/očitovanje o mogućnosti postavljanja predmetnih modula.

Grad se obvezuje štititi osobne podatke građana u skladu s važećim propisima koji uređuju područje zaštite osobnih podataka. Svi osobni podaci prikupljeni i obrađeni temeljem ovog poziva prikupljaju se i obrađuju u svrhu provedbe poziva i informiranja javnosti, u skladu s propisima koji uređuju zaštitu osobnih podataka, odnosno samo u nužnom opsegu za ostvarenje svrhe iz prijave, a sve sukladno Uredbi (EU) 2016/679 Europskog parlamenta i Vijeća od 27. travnja 2016. godine i Zakonu o provedbi Opće uredbe o zaštiti podataka („Narodne novine“ broj 42/18). Obveza povjerljivosti ne odnosi se na podatke koje je Grad dužan javno objaviti radi poštivanja načela transparentnosti u provedbi poziva i u skladu sa pravom na pristup informacijama (članak 10. Zakona o pravu na pristup informacijama – „Narodne novine“ broj 25/13, 85/15 i 69/22.).

1. **Prilozi**

Prilog 1. Prijavni obrazac za sufinanciranje troškova nabave, instaliranja i ugradnje

opreme fotonaponskih sunčevih (FN) modula do 10 kW u obiteljskim kućama

na području Grada;

Prilog 2. Izjava podnositelja prijave;

Prilog 3. Izjava o suglasnosti suvlasnika;

Prilog 4. Zahtjev za isplatom bespovratnih sredstava za sufinanciranje troškova nabave,

instalacije i ugradnje fotonaponskih sunčevih (FN) modula za vlastitu potrošnju;

Prilog 5. Izjava o davanju suglasnosti za prikupljanje i obradu podataka

Sadržaj predmetnih priloga prijavitelji ne smiju samovoljno mijenjati, a iste mogu preuzeti sa službene web stranice Grada na kojoj će Poziv biti objavljen ([www.dubrovnik.hr](http://www.dubrovnik.hr)).

Gradonačelnik

Mato Franković

Prilog 1.



GRAD DUBROVNIK

Upravni odjel za europske fondove i gospodarstvo

|  |  |
| --- | --- |
| Kratki opis projekta:  -instalirana snaga fotonaponskih  pretvarača,  -stupanj korisnog djelovanja u %,  -akumulatori elektične enrgije,  -oprema fotonaponskog kruga,  -pripadajući građevinski radovi,  -opremanje obračunskog mjernog  mjesta za fotonaponske module |  |

|  |  |
| --- | --- |
| **PRIJAVNI OBRAZAC**  Sufinanciranje troškova za nabavu, instalalaciju i ugradnju fotonaponskih sunčevih (FN) modula za vlastitu potrošnju | |
| **Ispunjava podnositelj prijave** | |
| Ime i prezime  podnositelja prijave |  |
| OIB |  |
| Adresa i kućni broj |  |
| Mjesto |  |
| Broj mobitela/telefona  e-mail |  |
| Iznos ukupnog troška |  |
| Račun (IBAN broj) podnositelja prijave |  |

|  |  |
| --- | --- |
| **Podaci o obiteljskoj kući** | |
| Godina izgradnje kuće |  |
| Ukupna brutto površina kuće (m²) |  |
| Broj stambenih jedinica |  |
| Katastarska općina (K.O.) |  |
| Katastarska čestica (K.Č.) |  |
| Broj članova kućanstva |  |
| Dokaz zakonitosti (legalnosti)  obiteljske kuće: broj i datum akta |  |
| Izvedba građevine (objekta):  samostojeća građevina, dvojni objekt,  ostalo... |  |
| Konstrukcijske karakteristike (objekta):  AB ili beton, opeka, kamen, drugo... |  |

POTPIS PODNOSITELJA PRIJAVE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_godine

U slučaju nepotpuno ili netočno ispunjenog Prijavnog obrasca ili samovoljnog mijenja istog, prijava na Javni poziv će se odbaciti.

Prilog 2.



GRAD DUBROVNIK

Upravni odjel za europske fondove i gospodarstvo

Ime i prezime podnositelja prijave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Izjava podnositelja prijave**

Izjavljujem da su mi poznate odredbe Javnog poziva za sufinanciranje troškova nabave, instalacije i ugradnje fotonaponskih sunčevih (FN) modula za proizvodnju električne energije u obiteljskim kućama do 10 kW za vlastitu potrošnju na području Grada Dubrovnika za 2025. godinu te ih prihvaćam i izjavljujem (u slučaju a) ili b) zaokružiti samo jedno od navedenog):

a) da se obiteljska kuća ne nalazi unutar zaštićene Kulturno - povijesne urbanističke cjeline

grada Dubrovnika (zone zaštite B i C);

b) da se obiteljska kuća nalazi unutar zaštićene Kulturno - povijesne urbanističke cjeline

grada Dubrovnika (zone zaštite B i C);

c) da do sada nisam primio/la bespovratna sredstva za sufinanciranje troškova za nabavu,

instalaciju i ugradnju fotonaponskih sunčevih (FN) modula iz nekog drugog izvora;

d) da stambeni objekt (obiteljska kuća) nije dograđivana ili mijenjana u odnosu na

dostavljeni dokaz legalnosti,

e) da je više od 50% brutto građevinske površine kuće namijenjeno za stanovanje i ima

najviše četiri stambene jedinice.

Svjestan/na sam da u slučaju podnošenja nepotpune Prijave gubim pravo na sufinanciranje Projekta.

POTPIS PODNOSITELJA PRIJAVE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_, dana\_\_\_\_\_\_\_\_godine.

Prilog 3.



GRAD DUBROVNIK

Upravni odjel za europske fondove i gospodarstvo

|  |
| --- |
| **Izjava o suglasnosti suvlasnika** |

Budući da prijavljeni objekt ima suvlasnika/e, isti svojim potpisom potvrđuje/ju da je/su suglasan/ni s ugradnjom planiranog sustava, mjerama energetske obnove – izgradnja fotonaponskog sunčevog (FN) modula za proizvodnju električne energije za vlastitu potrošnju kako je navedeno u prijavnom obrascu i da je/su suglasn/i sa s Izjavom podnositelja (iz Priloga 2).

Suvlasnik (ime, prezime i OIB) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suvlasnik (ime, prezime i OIB) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suvlasnik (ime, prezime i OIB) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTPIS PODNOSITELJA PRIJAVE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_, dana\_\_\_\_\_\_\_\_godine.

Prilog 4.



GRAD DUBROVNIK, Upravni odjel za europske fondove i gospodarstvo

|  |
| --- |
| **Zahtjev**  za isplatom bespovratnih sredstava za sufinanciranje troškova nabave, instaliranja i ugradnje fotonaponskih sunčevih (FN) modula za vlastitu potrošnju |

|  |  |
| --- | --- |
| **Ispunjava podnositelj prijave** | |
| Ime i prezime podnositelja prijave |  |
| OIB |  |
| Adresa i kućni broj |  |
| Mjesto |  |
| Broj mobitela/telefona  e-mail |  |
| Račun (IBAN broj) |  |
| Banka |  |
| Ukupan iznos troškova (prema  priloženim računima) |  |

POTPIS PODNOSITELJA PRIJAVE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_godine.

Prilog 5.



GRAD DUBROVNIK, Upravni odjel za europske fondove i gospodarstvo

**Izjava o davanju suglasnosti za prikupljanje i obradu podataka**

UREDBA (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje u tekstu: Opća uredba o zaštiti podataka), sadrži niz pravila kojima se osigurava zaštita temeljnih prava i sloboda pojedinaca u vezi s obradom osobnih podataka. Zakonom o provedbi Opće uredbe o zaštiti podataka (NN 42/18, dalje u tekstu: Zakon) osigurava se provedba Opće uredbe o zaštiti podataka. Temeljem članka 13. i 14. Opće uredbe o zaštiti podataka Grad Dubrovnik, Upravni odjel za europske fondove i gospodarstvo, obavještava Vas o osobnim podacima koje kao voditelj obrade prikuplja i obrađuje u skladu s odredbama Opće uredbe o zaštiti podataka, zaštiti Vaše privatnosti, pravnim osnovama i svrhama obrade, primateljima obrade, rokovima čuvanja kao i o Vašim pravima koja kao ispitanik imate vezano za obradu Vaših osobnih podataka.

Grad Dubrovnik, Upravni odjel za europske fondove i gospodarstvo voditelj je obrade koji obrađuje osobne podatke podnositelja zahtjeva za sufinanciranje troškova za nabavu, instalaciju i ugradnju fotonaponskih sunčevih (FN) modula do 10 kW u obiteljskim kućama za vlastitu potrošnju, a sukladno Pravilniku za provedbu mjere poticanja korištenja obnovljivih izvora energije u obiteljskim kućama na području Grada Dubrovnika kroz sufinanciranje troškova izrade projektne dokumentacije, te nabave, instaliranja i ugradnje opreme za fotonaponske sunčeve (FN) module za proizvodnju električne energije („Službeni glasnik Grada Dubrovnika “, br. 3/23 i 9/23.).Traženi osobni podaci i priloženi dokumenti podnositelja zahtjeva nužni su radi utvrđivanja i ostvarivanja prava na dodjelu potpora za pokriće dijela troškova nabave, instalalacije i ugradnje fotonaponskih sunčevih (FN) modula u obiteljskim kućama za vlastitu potrošnju. Grad Dubrovnik, Upravni odjel za europske fondove i gospodarstvo neće davati na korištenje osobne podatke koji su prikupljeni u naznačenu svrhu drugim primateljima, osim u slučajevima predviđenim zakonskim propisima. Sukladno Pravilniku o čuvanju, korištenju, odabiranju i izlučivanju arhivskog i registraturnog gradiva Grada Dubrovnika ("Službeni glasnik Grada Dubrovnika", broj: 02/13), podaci se čuvaju trajno.

Sukladno odredbama Opće uredbe o zaštiti podataka imate pravo pristupa osobnim podacima, pravo na ispravak, pravo brisanja („pravo na zaborav“), pravo na ograničenje obrade, pravo na prijenos podataka, pravo na prigovor, pravo podnošenja pritužbe Agenciji za zaštitu osobnih podataka i pravo na povlačenje privole. Svoja prava možete ostvariti podnošenjem zahtjeva Službeniku za zaštitu podataka, poštom, preporučenom pošiljkom s povratnicom na adresu: Grad Dubrovnik, Upravni odjel za poslove gradonačelnika, Službenik za zaštitu podataka, Dubrovnik, Pred Dvorom 1, osobno na adresu: Grad Dubrovnik, Upravni odjel za poslove gradonačelnika, Službenik za zaštitu podataka, Dubrovnik, Pred Dvorom 1 ili putem elektroničke pošte na e-mail: [szop@dubrovnik.hr](mailto:szop@dubrovnik.hr). Obrasci za ostvarivanje prava ispitanika dostupni su na linku: <https://www.dubrovnik.hr/pravo-na-pristup-informacijama/zastita-podataka>, a isti se mogu preuzeti i na pisarnici Grada Dubrovnika.

Vlastoručnim potpisom na obrascima kojima tražite ostvarivanje prava na dodjelu bespovratnih sredstava za sufinanciranje troškova nabave, instaliranja i ugradnje fotonaponskih sunčevih (FN) modula za vlastitu potrošnju, potvrđujete i suglasni ste da Grad Dubrovnik, Upravni odjel za europske fondove i gospodarstvo može obrađivati Vaše osobne podatke navedene u obrascima. Ujedno, vlastoručnim potpisom potvrđujete da ste Vi podnositelj te da su informacije i izjave date na obrascima istinite i točne.

POTPIS PODNOSITELJA PRIJAVE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_godine